Anak (lagu)

**"Anak"** (juga seerti bermaksud *[[anak]]* dalam bahasa Melayu yang serumpun Austronesia) adalah sebuah lagu berbahasa Tagalog yang telah digubah dan dinyanyikan oleh Freddie Aguilar, seorang penyanyi lagu rakyat dan *[[rock]]* bangsa  Filipina. Lagu tersebut merupakan finalis untuk *Festival Lagu Metropop* (*Metropop Song Festival*) pertama yang telah diadakan pada tahun 1977 di Manila. Lagu ini terkenal di peringkat antarabangsa dan liriknya telah diterjemahkan dalam 29 buah bahasa. Lirik lagu ini menceritakan tentang nilai kekeluargaan dalam masyarakat Filipina. Pemilik hak cipta lagu tersebut yang terkini adalah Star Music. Lagu tersebut telah diterbitkan oleh Celso Llarina daripada kumpulan muzik lagenda Filipina, VST & Co. Tito Sotto, seorang lagi ahli daripada kumpulan yang sama, merupakan penerbit eksekutif untuk lagu ini serta untuk album dengan tajuk yang sama.

## Inspirasi dan gubahan

Freddie Aguilar telah meninggalkan rumah beliau pada usia 18 tahun dan juga tidak menamatkan pengajian tinggi beliau. Bapa beliau yang mahu beliau menjadi seorang peguam, berasa kecewa. Aguilar telah mengembara ke tempat-tempat yang jauh dengan hanya membawa gitar beliau. Tanpa sesiapa pun untuk membimbing dan mendisiplinkan beliau, beliau mula berjudi.

Setelah menyedari dan menyesali kesalahan beliau lima tahun kemudian, Aguilar telah mencipta lagu *Anak*, sebuah lagu sebagai tanda penyesalan dan permintaan maaf kepada ibu bapa beliau. Beliau pulang semula ke rumah dan memohon keampunan daripada ibu bapa beliau, yang menerima beliau dengan tangan yang terbuka. Setelah bapanya membaca lirik lagu *Anak*, kedua-duanya menjadi semakin rapat. Kepulangan Aguilar disifatkan tepat pada masanya kerana bapa beliau meninggal dunia tidak lama kemudian. Menurut Felipe de Leon, Jr., seorang pakar mengenai muzik Filipina, lagu ini digubah mengikut gaya Barat tetapi memiliki aspek *pasyon*, suatu bentuk yang dapat dikenalpasti oleh kebanyakan orang Filipina.

## Kesan
Lagu *Anak* telah terpilih menjadi finalis di *Festival Lagu Metropop* (*Metropop Song Festival*) kali pertama yang telah diadakan pada tahun 1977 di Manila. Lagu tersebut terus menjadi sangat popular di seluruh Filipina dan juga di seluruh dunia. Lagu ini kini telah mempunyai lebih daripada 100 versi rakaman semula, telah dikeluarkan di 53 buah negara dan dalam 29 buah bahasa yang berbeza, serta telah terjual sebanyak 33 juta salinan di seluruh dunia.

Sebuah filem dengan tajuk yang sama telah dihasilkan pada tahun 2000 di Filipina, dengan jalan cerita yang diilhamkan daripada lirik lagu tersebut.

## Rakaman semula atau versi lain

Selain lagu asal yang dinyanyikan oleh Freddie Aguilar dalam Bahasa Tagalog, beliau juga telah merakamkan semula lagu tersebut untuk album beliau dalam Bahasa Inggeris, Bahasa Itali dan Bahasa Melayu (album untuk pasaran Malaysia, Singapura dan Hong Kong).

### Bahasa Inggeris
* Freddie Aguilar - *Child*, lirik oleh George Canseco (19 April 1978)

### Bahasa Itali
* Freddie Aguilar - *Un Bambino*, lirik oleh Luigi Albertelli (1979)

### Bahasa Melayu

#### [[Bahasa Malaysia]]
* Freddie Aguilar - lagu *Anak*, lirik oleh Dato' M. Nasir (album *Kenangan Ayah*, 1979)

* kumpulan Carefree - lagu *Anak*, lirik oleh Allahyarham Datuk Sharifah Aini (album *Kebebasan*, 1979)

* kumpulan Sweet Charity - lagu *Anak (Balada Seorang Ibu Tua)* (album *Sweet Charity*, 1979)

* kumpulan Alleycats - lagu *Dosa* (kisah mengenai pelacuran) (album *Terima Kasih*, 1979)

#### [[Bahasa Indonesia]]
* Victor Wood - lagu *Anak*, susunan muzik oleh Jak Lloys, lirik oleh Efendi

### Bahasa Tagalog
* Tito Sotto, Vic Sotto, dan Joey de Leon (trio Tito, Vic & Joey) - lagu parodi berjudul *Anak ng... Kuwan*, album *Iskul Bukol*

* kumpulan ASIN - album *Masdan Mo Ang Kapaligiran*, (1978)

* Larry Matias - album *Larry Matias* (1978)

* Yoly Sasis (20 April 1978)

* kumpulan Nailclippers - album *Nailclippers* (1978)

* Regine Velasquez - album *Tagala Talaga* (Oktober 1991)

* Lea Salonga menyanyikan lagu *Anak* pada persembahan penutup acara WTO di Singapura (Disember 1996) dan semasa konsert solo beliau *Lea Salonga in Concert* yang juga berlangsung di Singapura (2015).

* Gary Valenciano bersama kuartet The TUX menyanyikan lagu *Anak* dalam 4 buah bahasa - Tagalog, Itali, Inggeris dan Jepun - semasa *Festival Lagu Metropop* (*Metropop Song Festival*) edisi 1997, sebagai sebuah penghormatan kepada Freddie Aguilar yang menerima *Antonio Barreiro Memorial Award* pada festival tersebut. Valenciano juga merakamkan semula lagu *Anak* versi bahasa Tagalog untuk filem *Anak* (2000) lakonan utama pelakon wanita lagenda Filipina, Vilma Santos (hanya boleh didapati dalam album runut bunyi filem tersebut).

* Lani Misalucha mewakili Filipina dalam *Anugerah Lagu Asia* (*Asian Song Award*) 1998 dan menyanyikan semula lagu *Anak* versi 4 buah bahasa (nyanyian Gary Valenciano bersama kuartet The TUX semasa *Festival Lagu Metropop* (*Metropop Song Festival*) yang diadakan pada tahun sebelumnya). Beliau memenangi Anugerah Penyampaian Terbaik (*Best Interpreter Award*) pada anugerah tersebut. Beliau juga merakamkan semula lagu *Anak* versi bahasa Tagalog pada tahun 2018.

* Sharon Cuneta - lagu runut bunyi filem *Anak* (2000) (digunakan dalam kredit akhir filem tersebut) 

* Kuh Ledesma - album *Duet With Me* (2000)

* kumpulan Side A - album *The Platinum Collection* (2001)

* Cystine Carreon, pelakon, penyanyi dan pemuzik terkenal Filipina-Belanda yang berasal dari Quezon City, menyanyikan lagu *Anak* dalam beberapa rancangan televisyen Belanda dengan iringan The Metropole Orchestra.

* Noel Cabangon - album *Tuloy Ang Biyahe* (2012)

* Sarah Geronimo - album *Pure OPM Classics* (2012)

* Lee Grane menyanyikan lagu *Anak* pada pusingan *Blind Auditions* rancangan *The Voice of the Philippines* pada tahun 2013.

* Mitoy Yonting menyanyikan lagu *Anak* pada pusingan akhir rancangan *The Voice of the Philippines* dan juga untuk album kompilasi *The Voice of the Philippines: The Final 4* pada tahun 2013.

* David DiMuzio dari Amerika Syarikat menampilkan Anna Rabtsun dari Rusia (2015)

* Kumpulan duo The Sistar dari Malaysia yang dianggotai oleh pasangan adik-beradik, Farhana Naslyn dan Fatma Naslyn, bersama pembimbing mereka iaitu selebriti terkenal Mark Adam (yang berasal dari Cebu), menyanyikan lagu *Anak* versi bahasa Tagalog pada konsert minggu ketujuh rancangan Ceria Popstar 2016.

* Froilan Canlas menyanyikan lagu *Anak* pada pusingan *Grand Final* rancangan *Tawag ng Tanghalan* edisi 2017.

* Kumpulan vokal 5thGen menyanyikan lagu *Anak* dalam segmen *Wishclusive* *Wish 107.5 Bus* terbitan stesen radio Wish 107.5, Quezon City. (2017)

* KZ Tandingan menyanyikan lagu *Anak* dalam bahasa Tagalog dan Mandarin pada pusingan *Breakout* rancangan *Singer 2018*.

* Rodimer Basellote menyanyikan lagu *Anak* dalam rancangan *Tawag ng Tanghalan* edisi 2018.

* Kenji Besa menyanyikan lagu *Anak* dalam rancangan *Tawag ng Tanghalan* edisi 2019.

* David DiMuzio menampilkan Jay Kent (2020)

### Versi gabungan bahasa Tagalog dan bahasa Cina (Kantonis)
* Paula Tsui menyanyikan lagu *Anak* dalam bahasa Tagalog dan Kantonis dalam sebuah konsert yang berlangsung di Coliseum Hong Kong pada Ogos 1987. Pasangan duet beliau, Amorganda Saturnino menyanyikan sebahagian daripada lagu tersebut dalam bahasa Tagalog.

* Semasa konsert *Time After Time* yang berlangsung pada tahun 2012, Alan Tam menyanyikan beberapa rangkap lirik daripada lagu *Anak* dalam bahasa Kantonis (*Hai Er*), manakala Teresa Carpio, penyanyi terkenal Filipina berketurunan Cina,  menyanyikan beberapa rangkap lirik dalam bahasa Tagalog. Mereka berdua kemudiannya menyanyikan rangkap akhir lagu tersebut dalam bahasa Kantonis.

### [[Bahasa Jepun]]
* *Musuko* (*息子*) oleh Jiro Sugita (杉田二郎) - lirik oleh Rei Nakanishi (1978)

* *Musuko* (*息子*) oleh Tokiko Kato (加藤登紀子) (10 September 1978)

### [[Bahasa Korea]]
* *아들* (*Anak*) oleh Jeong Yoon Seon (정윤선) (1978)

* *아들* (*Anak*) oleh Lee Yong-Bok (이용복) (1979)

### [[Bahasa Cina]] (Kantonis, Mandarin, Taiwan)
* *孩兒* (*Hai Er*) oleh Alan Tam (譚詠麟) daripada album *反斗星* - bahasa Kantonis (1989)

* *你的影子* oleh Kenny Bee (鍾鎮濤) daripada album *我的夥伴* - bahasa Mandarin (1979)

* *你的影子* oleh Lan Yin (蓝樱) - bahasa Mandarin

* *愛著啊* (*Ai Chao A* / *Loving*) oleh Jody Chiang (江蕙) daripada album *愛著啊* - bahasa Taiwan

### [[Bahasa Sepanyol]]
*Hermano Mío* oleh Miguel Bosé - album *Más Allá* (1981)  (Bosé juga telah merakamkan semula lagu ini dalam bahasa Inggeris (untuk album *Stay The Night*, 1981) dan bahasa Perancis.)

### [[Bahasa Jerman]]
* *Kind* (*Anak*) oleh Michael Holm - album *Mein Gefühl für dich* (1980)

* *Alle Kinder brauchen Freunde* oleh kumpulan The Kelly Family (1980)

* *Alle Kinder brauchen Freunde* oleh Kurti Elsasser - lirik oleh Kurt Hertha & Dan Kelly [US1], album *Meine schönsten Kindheitserfolge* (1982)

### [[Bahasa Belanda]]
* *Mijn Dorpje Elst Bij Nijmegen* oleh Vader Abraham, lirik oleh Pierre Kartner dan Dick van der Meer (1980)  (kisah mengenai Elst, bandar tempat beliau tinggal semasa masih kecil) 

* Jim Pownall - album *Memories* (1997)

* Maria Fiselier menyanyikan lagu tersebut dalam episod pertama rancangan realiti nyanyian terbitan AVROTROS, *Beste Zangers* musim yang kesebelas (2018).

### [[Bahasa Finland]]
*Lapselle* oleh Danny - lirik oleh Pertti Reponen, album *Taikaa* (20 Mei 1997)  (Danny juga telah merakamkan semula lagu *Child* untuk album yang sama.) 

### [[Bahasa Thai]]
*Loong Kee Mao* (*ลุงขี้เมา*) oleh kumpulan Carabao (คาราบาว)

### [[Bahasa Vietnam]]
* *Con Yêu* oleh Cẩm Vân - lirik juga oleh Cẩm Vân, album *Cơn mưa lao xao*

* *Con Yêu* oleh Cẩm Vân, Khắc Triệu dan Doanh Nhân Hát menampilkan Koir MPU (*MPU School of Music*) (2016).

* *Con Yêu* oleh Diễm Liên

### Bahasa Myanmar
* *Tha Chin Myar Nae Lu* oleh Than Naing (1980)
* *သီခ်င္းမ်ားနဲ႔လူ* ( ေတးျမံဳငွက္ ႏွစ္ (၅၀) ၂ (၂၀၀၃) ေတးစု ) oleh Htoo Ein Thin

### [[Bahasa Benggali]]
*Chole Gecho Tate Ki* (*চলে গেছো তাতে কি*) oleh Akash Sky (2010)  (Lagu ini dirakamkan semula oleh Saif Zohan pada tahun 2019.)

### Versi instrumental
* Blonker (kumpulan yang diasaskan oleh pemain gitar Jerman, Dieter Geike) - album "Fantasia" (1982) / *Wellness - Musik für die Seele*

* kumpulan CUSCO - lagu instrumental *Philippines*, album *Virgin Islands* (1983)

* Botticelli and His Orchestra (1987)

* Ramon Jacinto (pemain gitar terkenal Filipina) - album instrumental *The Guitarman II* (1992)  (digunakan dalam sebuah lagu medley instrumental bersama lagu *Walk Don't Run* dan *Diamond Head*) 

* Peter Weekers - versi *panflute*, album *Peter Weekers 16 Panflute Melodies*

* The Smooth Orchestra - versi saksofon, album *Sax Deluxe Vol. 2* (2011)

* Orkestra Simfoni Remaja Manila (*Manila Symphony Junior Orchestra*) menyampaikan lagu tersebut di bawah pimpinan Jeffrey Solares di Dewan Seni Youngsan, Seoul, Korea pada 27 Julai 2019.

## Rujukan